POZIV POJEDNCIMA, INSTITUCIJAMA I ORGANIZACIJAMA

**JAVNI KONKURS**

**ZA KNJIŽEVNU NAGRADU „DRAGAN RADULOVIĆ“ ZA 2021. GODINU**

Obavještavamo javnost da je Sekretarijat za kulturu i sport Glavnog grada Podgorica, shodno Odluci o ustanovljavanju Književne nagrade „Dragan Radulović“ („Sl. list CG – opštinski propisi“ br. 26/21) za knjigu koja je kao izuzetno ostvarenje u oblasti književnog stvaralaštva za djecu i mlade objavljena u prethodnoj godini, otvorio **Konkurs za Književnu nagradu „Dragan Radulović“ za 2021. godinu**.

**Konkurs je otvoren od 15. februara do 31. marta 2022. godine.** Poziv je objavljen na veb-sajtu Glavnog grada, u Dnevnom listu *Pobjeda* i na nalozima Sekretarijata za kulturu i sport Glavnog grada Podgorica i Manifestacije „Dani Dragana Radulovića“ na društvenim mrežama.

Nagrada se dodjeljuje književniku/ici iz Crne Gore i regionalnim autorima kao javno priznanje za knjigu koja predstavlja izuzetno ostvarenje u oblasti književnog stvaralaštva za djecu i mlade i koja je objavljena u 2021. godini. Nagrada se dodjeljuje samo originalnim djelima nespornih umjetničkih i pedagoških dometa.

U godini u kojoj se dodjeljuje mogu se dodijeliti najviše tri nagrade.

Nagrada se sastoji od plakete, statue i novčanog iznosa.

Novčani dio Nagrade iznosi tri prosječne zarade u Crnoj Gori.

USLOVI KONKURSA:

* Pravo predlaganja kandidatā za Nagradu imaju organizacije, institucije i pojedinci.
* Prijedlozi za Nagradu dostavljaju se u pisanoj formi. Obrazac za prijavu prijedloga možete preuzeti ovdje.
* Uz Obrazac za prijavu prijedloga treba priložiti i po 7 primjeraka svake predložene knjige koja je kandidovana za Nagradu, kao i obrazloženje i dokumentaciju na osnovu koje se može ocijeniti vrijednost ostvarenih rezultata.

Pisani prijedlog za Nagradu (popunjen obrazac) sa primjercima knjiga i pratećom dokumentacijom dostavlja se nadležnom organu uprave Glavnog grada za poslove kulture, na adresu: Sekretarijat za kulturu i sport Glavnog grada Podgorica, Ulica Marka Miljanova 4, 81 000 Podgorica, sa naznakom „za Nagradu ’Dragan Radulović’“, svakog radnog dana od 08:00 do 16:00 sati, zaključno sa 31. martom 2022. godine.

Nagrada će biti uručena na svečanom otvaranju Manifestacije „Dani Dragana Radulovića“ 27. aprila 2022. godine u Velikoj sali KIC „Budo Tomović“, sa početkom u 11 sati.

Sve dodatne informacije mogu se dobiti u Sekretarijatu za kulturu i sport Glavnog grada Podgorica, na telefon +382 20 225 144 i +382 20 225 168, kao i na e-mailove sekretarijat.kultura.sport@podgorica.me i valentina.radulovic@podgorica.me